28/08 2017 10:00

FCK og den græske klub Panathinaikos FC er blevet enige om en transfersum for Carlos Zeca. Midtbanespilleren mangler fortsat at forhandle sine personlige forhold på plads.



28-årige Carlos Zeca, hvis fulde navn er José Carlos Gonçalves Rodrigues, er landsholdsspiller for Grækenland, men stammer fra Portugal og har både græsk og portugisisk statsborgerskab.

Han indledte karrieren i sin portugisiske barndomsklub Casa Pia A.C. i Lissabon, og efter en sæson for Vitória Setúbal skiftede han i 2011 til Panathinaikos FC, hvor han har spillet siden og i dag er anfører for holdet.



Når de personlige forhold er forhandlet på plads og kontrakten som forventet underskrevet, kan du læse meget mere om Zeca på FCK.DK.